
R A P O R T

asupra proiectului de hotărâre privind aprobarea Planului de Analiză şi Acoperire a Riscurilor din  Judeţul Bistriţa Năsăud – actualizat în anul 2011

Planul de Analiză şi Acoperire a Riscurilor din Judeţul Bistriţa – Năsăud, denumit în continuare PAAR, cuprinde riscurile potenţiale identificate la nivelul judeţului, măsurile, acţiunile şi resursele necesare pentru managementul riscurilor respective.

Scopurile PAAR sunt de a  asigura cunoaşterea de către toţi factorii implicaţi a sarcinilor şi atribuţiilor ce le revin premergător, pe timpul şi după apariţia unei sarcini de urgenţă, de a crea un cadru unitar şi coerent de acţiune pentru prevenirea şi gestionarea riscurilor generatoare de situaţii de urgenţă şi de a asigura un răspuns optim în caz de urgenţă , adecvat fiecărui tip de risc identificat.


În conformitate cu prevederile art. 6, alin. (2) al Ordinului Ministrului Adminstraţiei şi Internelor nr. 132/2007 pentru aprobarea „Metodologiei de elaborare a Structurii – Cadru a Planului de Analiză şi Acoperire a Riscului”, planul se actualizează la începutul fiecărui an sau ori de câte ori apar alte riscuri decât cele analizate sau modificări în organizarea structurilor care, potrivit legii, au atribuţii ori asigură funcţii de sprijin privind prevenirea şi gestionarea situaţiilor de urgenţă în profil teritorial. Având în vedere că au fost introduse date statisitice privind situaţiile de urgenţă produse în anul 2010 precum şi unele modificări în ceea ce priveşte situaţia operatorilor economici care desfăşoară activităţi în care sunt implicate substanţe periculoase, s-a elaborat PAAR varianta actualizată în anul 2011.

Conform art. 15, lit. „a” din Legea 307/2006 privind Apărarea Împotriva Incendiilor, consiliul judeţean aprobă planul de analiză a riscului aferent judeţului şi stabileşte resursele necesare pentru aplicarea acestuia.


Pentru  considerentele de mai sus apreciem ca fiind legal şi oportun proiectul de hotărâre privind aprobarea Planului de Analiză şi Acoperire a Riscurilor din judeţul Bistriţa – Năsăud – actualizat în anul 2011, iniţiat de către Preşedintele Consiliului Judeţean.

